ai4bharat/Pralekha huggingface dataset:
பிரதமர் அலுவலகம்
புதிய மெட்ரோ ரயில் வழித் தடத்தை டிசம்பர் 25-ல் தொடங்கி வைக்கிறார் பிரதமர்; நொய்டா, தெற்கு டெல்லி இடையேயான பயண நேரம் குறையும்
 பிரதமர் திரு. நரேந்திர மோடி, டிசம்பர் 25-ம் தேதி தொடங்கிவைக்கிறார். இந்த வழித்தடம், நொய்டாவில் உள்ள தாவரவியல் பூங்காவை டெல்லியில் உள்ள கல்காஜி கோவிலுடன் இணைக்கிறது. இதன்மூலம், நொய்டா மற்றும் தெற்கு தில்லி இடையேயான பயண நேரம் குறிப்பிடத்தகுந்த அளவு குறையும். இந்த நிகழ்ச்சியையொட்டி, நொய்டாவில் பொதுக் கூட்டத்திலும் பிரதமர் உரையாற்ற உள்ளார்.
நாட்டில் நகர்ப்புற போக்குவரத்தை நவீனமயமாக்கும் மத்திய அரசின் நடவடிக்கையில், மேலும் ஒரு இணைப்பை புதிய வழித்தடம் உருவாக்க உள்ளது. இது பொதுமக்களுக்கான அதிவேக நகர்ப்புற போக்குவரத்து அமைப்பில் சுற்றுச்சூழலுக்கு பாதிப்பு இல்லாத மற்றும் தொழில்நுட்ப அடிப்படையிலான முயற்சியாக உள்ளது.
இது 2017-ம் ஆண்டில் பிரதமர் தொடங்கிவைக்கும் மூன்றாவது மெட்ரோ ரயில் வழித்தடமாகும். இதற்கு முன்னதாக, கொச்சி மெட்ரோ ரயில் பாதையை கடந்த ஜூன் மாதத்திலும், ஐதராபாத் மெட்ரோ ரயில் பாதையை நவம்பர் மாதத்திலும் பிரதமர் நாட்டுக்கு அர்ப்பணித்தார். இந்த நிகழ்ச்சியின்போது, புதிய வழித்தடத்தில் பிரதமர் பயணம் மேற்கொள்வார். பின்னர், பொதுக் கூட்டம் நடைபெறும் இடத்துக்கு வந்துசேர்வார்.
தேசிய தலைநகரப் பகுதியில் நிகழ்ச்சிகளில் பங்கேற்பதற்காக செல்லும்போது, பிரதமர் திரு. நரேந்திர மோடி அடிக்கடி மெட்ரோ ரயிலைப் பயன்படுத்துகிறார். 2016-ம் ஆண்டு ஜனவரி மாதத்தில், பிரதமர் திரு. நரேந்திர மோடியும், அப்போதைய பிரான்ஸ் அதிபர் பிரான்கோயிஸ் ஹாலண்டேவும், டெல்லியிலிருந்து குர்கானுக்கு மெட்ரோ ரயிலில் பயணம் மேற்கொண்டு, சர்வதேச சூரிய கூட்டமைப்பின் தலைமையகத்துக்கு கூட்டாக அடிக்கல் நாட்டி வைத்தனர். மிகவும் அண்மையில், கடந்த ஏப்ரல் 2017-ல், பிரதமர் திரு.நரேந்திர மோடியும், ஆஸ்திரேலிய பிரதமர் மால்கோல்ம் டர்ன்புல்-லும் அக்ஷர்தாம் கோவில் வரை மெட்ரோ ரயிலில் பயணம் மேற்கொண்டனர்.
பொதுமக்களுக்கான அதிவேக போக்குவரத்து முறைகள் மூலம், இணைப்பை வலுப்படுத்துவதை நோக்கமாகக் கொண்டு, கடந்த மூன்றரை ஆண்டுகளில் மத்திய அரசு, சுமார் 165 கிலோமீட்டர் தொலைவுக்கு 9 மெட்ரோ ரயில் திட்டங்களை தொடங்கிவைத்துள்ளது. 140 கிலோமீட்டருக்கும் அதிகமான தொலைவுக்கான 5 புதிய மெட்ரோ ரயில் திட்டங்களுக்கு ஒப்புதல் அளிக்கப்பட்டுள்ளது. அடுத்த இரண்டு ஆண்டுகளில் சுமார் 250 கிலோமீட்டர் தொலைவுக்கான மெட்ரோ ரயில் வழித் தடங்களை தொடங்கிவைக்க திட்டமிடப்பட்டுள்ளது.
சிறப்பு சேவைகள் மற்றும் கட்டுரைகள்
1971 போரின் பொன்விழா ஆண்டு கொண்டாட்டங்களை குறிக்கும் விதமாக விமானப்படை வீரர்கள் 700 கிலோமீட்டர் சைக்கிள் பயணம்
தஞ்சாவூர் விமானப்படை நிலையத்தை சேர்ந்த 16 வீரர்கள் தஞ்சாவூர் முதல் மாமல்லபுரம் வரையிலும், மீண்டும் மாமல்லபுரத்திலிருந்து தஞ்சாவூர் வரையிலும் 700 கிலோமீட்டர் மிதிவண்டி பயணத்தை மேற்கொண்டனர்.
தஞ்சாவூர் விமானப்படை நிலையத்தின் தளபதி குரூப் கேப்டன் பி ஏ ஷா, 2001 செப்டம்பர் 10 அன்று இந்த மிதிவண்டி பயணத்தை தொடங்கி வைத்தார். கும்பகோணம், சிதம்பரம், புதுச்சேரி மாமல்லபுரம் மற்றும் வேளாங்கண்ணி வழியாக நடைபெற்ற இந்த பயணம் 2001 செப்டம்பர் 18 அன்று தஞ்சாவூரில் நிறைவடைகிறது.
1971 போரில் இந்தியா பெற்ற வெற்றியின் பொன்விழா ஆண்டு கொண்டாட்டங்களை குறிக்கும் விதமாகவும், நமது சுதந்திரத்தை பேணிக்காப்பதில் விமானப்படை வீரர்களின் தியாகம் மற்றும் அர்ப்பணிப்பை போற்றும் வகையிலும் இந்த மிதிவண்டி பயணத்திற்கு ஏற்பாடு செய்யப்பட்டது.
1971-ம் ஆண்டு நடைபெற்ற இந்திய-பாகிஸ்தான் போரில் நமது நாட்டின் வெற்றியை குறிக்கும் விதமாக பல்வேறு நிகழ்ச்சிகளை மத்திய அரசு நடத்தி வருகிறது.
மிகவும் குறுகிய காலம் அதேசமயம் மிகவும் தீவிரமாக நடைபெற்ற இந்த போரில், பாதுகாப்பு படையினரின் சிறப்பான ஒருங்கிணைப்பு, திட்டமிடுதல் மற்றும் செயலாற்றுதல் ஆகியவற்றின் எடுத்துக்காட்டாக இந்திய விமானப் படை வெற்றி பெற்றது.
சமூக நிதி மற்றும் அதிகாரமளித்தல் அமைச்சகம்
யுடிஐடி இணையதளம் மூலம் மாற்றுத்திறனாளிகளுக்கான சான்றிதழ் வழங்குவது கட்டாயம்: ஜூன் 1ம் தேதி முதல் அமல்
யுடிஐடி  இணையதளம் மூலமாக மட்டுமே மாநிலங்கள்/ யூனியன் பிரதேசங்கள், மாற்றுத்திறனாளிகளுக்கான சான்றிதழ் வழங்குவதை கட்டாயமாக்கும் அரசு அறிவிப்பாணையை ) மத்திய அரசின் மாற்றுத்திறனாளிகள் மேம்பாட்டுத்துத்துறை நேற்று வெளியிட்டுள்ளது. இது 01.06.2021ம் தேதி முதல் அமலுக்கு வருகிறது.
இந்த விஷயம் குறித்து மத்திய சமூக நீதி மற்றும் மேம்பாட்டு அமைச்சர் தலைமையிலான மாற்றுத்திறனாளிகளுக்கான மத்திய ஆலோசனை வாரியம் கடந்தாண்டு நவம்பர் 26ம் தேதி ஆலோசனை கூட்டம் நடத்தி, மாற்றுத்திறனாளிகளுக்கான சான்றிதழை கடந்த ஏப்ரல் 1ம் தேதி ஆன்லைன் மூலம் வழங்குவதை கட்டாயமாக்க வேண்டும் என பரிந்துரை செய்தது.
ஆனால், சில மாநிலங்களில் நடந்த தேர்தல்களை முன்னிட்டு, ஆன்லைன் மூலம் சான்றிதழ் வழங்குவது 01.06.2021 முதல் கட்டாயமாக்கப்பட்டுள்ளது. இந்த அறிவிப்பை பின்பற்றுவதை உறுதி செய்ய உடனடி நடவடிக்கைகளை மேற்கொள்ள வேண்டும் என மாநிலங்கள்/யூனியன் பிரதேசங்களின் சுகாதாரத்துறை மற்றும் மாற்றுத்திறனாளிகளின் நலன்களை கவனிக்கும் துறைகள் அறிவுறுத்தப்பட்டுள்ளன.
இந்த யுடிஐடி திட்டம் 2016ம் ஆண்டு முதல் அமலில் உள்ளது. இந்த யுடிஐடி இணையளத்தில் www.swavlambancard.gov.in) பணியாற்றுவது குறித்து சம்பந்தப்பட்ட மாநிலங்கள்/யூனியன் பிரசேங்களின் அதிகாரிகளுக்கு, மத்திய அரசின் மாற்றுத்திறனாளிகளுக்கான மேம்பாட்டுத்துறை பயிற்சி அளித்துள்ளது. ஆன்லைன் முறைக்கு மாற, மாநிலங்கள்/யூனியன் பிரசேத்ஙகளுக்கு போதிய அவகாசமும் வழங்கப்பட்டுள்ளன.
பிரதமர் அலுவலகம்
பர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற பேட்மின்டன் குழுவினருக்கு பிரதமர் வாழ்த்து
பர்மிங்ஹாம் காமன்வெல்த் போட்டிகள் 2022-இல் வெள்ளிப் பதக்கம் வென்ற பேட்மின்டன் குழுவினருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள தொடர்ச்சியான ட்விட்டர் பதிவுகளில் தெரிவித்திருப்பதாவது:
“பர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற @srikidambi, @satwiksairaj, @buss_reddy, @lakshya_sen, @Shettychirag04, த்ரீசா ஜாலி, ஆகர்ஷி காஷ்யப், @P9Ashwini, காயத்ரி கோபிசந்த் மற்றும் @Pvsindhu1 ஆகியோர் அடங்கிய இந்திய பேட்மின்டன் குழுவுக்கு வாழ்த்துகள். அவர்களது வெற்றியால் பெருமிதம் கொள்கிறேன்.”
“இந்தியாவில் அதிகம் கவர்ந்திழுக்கும் விளையாட்டுகளுள் பேட்மின்டனும் ஒன்று. காமன்வெல்த் போட்டிகளில் வெள்ளிப் பதக்கம் வென்றிருப்பது, இந்த விளையாட்டை மேலும் புகழ்பெறச் செய்வதோடு, அதிகமான மக்கள் வரும் காலங்களில் இந்த விளையாட்டில் ஈடுபடுவதை உறுதி செய்யும்.”
மத்திய அமைச்சரவை
விண்வெளித் தொழில்நுட்பத்தில் இந்தியாவுக்கும் நெதர்லாந்துக்கும் இடையிலான புரிந்துணர்வு ஒப்பந்தம் குறித்து மத்திய அமைச்சரவைக்குத் தெரிவிக்கப்பட்டது
இந்தியாவுக்கும் நெதர்லாந்துக்கும் இடையில் அமைதிப் பணிக்காக விண்வெளியில் ஆய்வு மேற்கொள்வதற்கான புரிந்துணர்வு ஒப்பந்தம் குறித்து பிரதம மந்திரி திரு. நரேந்திர மோடி தலைமையில் நடைபெற்ற மத்திய அமைச்சரவைக் குழுக் கூட்டத்தில் விவரிக்கப்பட்டது. இந்த உடன்பாடு 2017ம் ஆண்டு மே மாதம் 11ம் தேதி பெங்களூரிலும் 22ம் தேதி நெதர்லாந்தின் ஹாக் நகரிலும் கையெழுத்தானது.
பலன்கள்:
இந்தப் புரிந்துணர்வு ஒப்பந்தம் விண்வெளி அறிவியல், தொழில்நுட்பம் மற்றும் புவிகுறித்த தொலையுணர்வு உள்ளிட்ட செயல்முறை ஆய்வுகள்; செயற்கைக்கோள் தகவல் தொடர்பு, செயற்கைக்கோள் வழிகாட்டி; கோள்கள் குறித்த கண்டுபிடிப்புகள்; விண்கலத்தின் பயன்பாடு மற்றும் விண்வெளி மற்றும் தரைக் கட்டுப்பாடு; விண்வெளித் தொழில்நுட்பத்தின் பயன்பாடு ஆகியவற்றுக்கு வழி வகுக்கும்.
நடைமுறைகள்:
விண்வெளித் துறை, இந்திய விண்வெளி ஆய்வு மையம் , நெதர்லாந்து விண்வெளி அலுவலகம்  ஆகியவற்றின் விஞ்ஞானிகளை ஒருங்கிணைத்து கூட்டுச் செயல்பாட்டுக் குழுவை அமைப்பதற்கு இந்தப் புரிந்துணர்வு ஒப்பந்தம் உதவும். அந்தக் குழு இந்த ஒப்பந்த்தத்தை நடைமுறைப்படுத்துவது குறிப்பிட்ட காலத்தில் என்னென்ன பணிகளை மேற்கொள்வது ஆகியவை தொடர்பான செயல் திட்டத்தை மேற்கொள்ளும். புதிய ஆய்வுப் பணிகளுக்கும் புவிநிலை குறித்து தொலையுணர்வுத் துறையில் மேற்கொள்ளும் பயன்பாடுகள்; செயற்கைக்கோள் தகவல் தொடர்பு; செயற்கைக்கோள் வழிகாட்டி; விண்வெளி அறிவியல்; விண்வெளி ஆய்வு உத்வேகம் அளிக்கும் வகையில் இந்த ஒப்பந்தம் அமையும்.
மனிதகுலத்துக்குப் பயன்தரும் வகையிலான விண்வெளித் தொழில்நுட்பத்தின் பயன்பாடு அமைவதற்கு இந்த ஒப்பந்தம் உதவும். இதன் மூலம் நாட்டின் எல்லாப் பகுதிகள் பிரிவுகளும் பயன்பெறும்.
பின்னணி:
விண்வெளித் துறை மற்றும் இந்திய விண்வெளி ஆய்வு மையம்  ஆகியவையும் நெதர்லாந்தின் ட்வென்டே பல்கலைக்கழகத்தின் பன்னாட்டுப் புவித் தகவல் அறிவியல் மற்றும் புவி ஆய்வு மையமும் நீண்டகாலமாக திறன் மேம்பாட்டு ஆய்வினை மேற்கொண்டுள்ளன. அதைப் போல் நெதர்லாந்து வானிலை நிறுவனத்துடனும்  புவி ஆய்வில் அளவிடல், சரிபார்த்தல் போன்ற ஆய்வுகளும் மேற்கொள்ளப்பட்டு வருகின்றன.
விண்வெளி ஆய்வுத் துறையின் வணிகப் பிரிவான ஆன்ட்ரிக்ஸ் கார்ப்பரேஷன் நெதர்லாந்துக்குச் சொந்தமான DELFI-C3 எனப்படும் செயற்கைக்கோளை 2008ம் ஆண்டு ஏப்ரல் மாதம் விண்ணில் செலுத்தியது. இந்தியாவுக்கும் நெதர்லாந்துக்கும் இடையில் விண்வெளி குறித்த ஒத்துழைப்பு தொடர்பான நடைமுறைகளை இஸ்ரோ நிறுவனமும் நெதர்லாந்து விண்வெளி அலுவலகமும் விவாதித்துள்ளது. அதன்படி, இரு தரப்பினரும் அமைதிப் பயன்பாடுகளுக்கான விண்வெளி ஆய்வு தொடர்பான இந்தப் புரிந்துணர்வு ஒப்பந்தத்துக்கு இசைவு தெரிவித்துள்ளன.
பாதுகாப்பு அமைச்சகம்
திறன் இல்லாதோருக்கு பயிற்சி
பாதுகாப்புத் துறையை சேர்ந்த 16 பொதுத்துறை நிறுவனங்கள் ஆண்டுதோறும் திறனற்ற இளைஞர்களுக்கு பல்வேறு பயிற்சிகளை அளித்து வருகிறது. பாதுகாப்புத் துறை, சிறு தொழில் நிறுவனங்கள் உள்ளிட்ட பல்வேறு துறைகளில் இளைஞர்களின் திறனை மேம்படுத்தும் வகையில் பயிற்சி அளித்து வருகிறது.
கோவாவில் தொழில் மற்றும் தொழில்நுட்பக் கல்விக்காக திறன் மேம்பாட்டு மையத்தை கோவா கப்பல் கட்டுமான நிறுவனம் அமைத்துள்ளது. கப்பல்கள் மற்றும் நீர்மூழ்கிக் கப்பல்கள் கட்டுமானம் தொடர்பாக உள்ளூர் மாணவர்களுக்கு பயிற்சி அளிக்க திறன் மேம்பாட்டு மையத்தை மஸாக்கான் கப்பல் கட்டுமான நிறுவனம் அமைத்துள்ளது.
இதுகுறித்து திரு வினய் தினு டெண்டுல்கர் கேட்ட கேள்விக்கு மத்திய பாதுகாப்புத் துறை இணையமைச்சர் திரு அஜய் பட் எழுத்துப்பூர்வமாக பதிலளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846938
உள்நாட்டு விமானப் போக்குவரத்து அமைச்சகம்
தில்லி, மும்பை உள்ளிட்ட முக்கிய விமான நிலையங்களில் நெரிசலைக் குறைக்க நடவடிக்கை
தில்லி, மும்பை உள்ளிட்ட முக்கிய விமான நிலையங்களில் போக்குவரத்து நெரிசலைக் குறைக்க பல்வேறு நடவடிக்கைகள் எடுக்கப்பட்டுள்ளன.
வாகன நெரிசலைத் தவிர்க்க புறப்படும் பகுதியில் கூடுதல் போக்குவரத்து மார்ஷல்கள் நியமிக்கப்பட்டுள்ளனர்.
பயணிகளுக்கு முன்கூட்டியே வழிகாட்டும் வகையில் நுழைவு வாயில் எண்ணுடன் குறைந்த காத்திருப்பு நேரத்தைக் காட்டும் பலகை வைக்கப்பட்டுள்ளது.
நுழைவு வாயில்கள், பாதுகாப்புப் பகுதி ஆகியவற்றில் காட்சிப் பலகை திரைகள் நிறுவப்பட்டு, நுழைவு வாயில்களில் காத்திருக்கும் பயணிகளுக்கு நிகழ்நேரத் தகவல் தெரிவிக்கப்படுகிறது. காத்திருப்பு நேரமும், விமான நிறுவனங்களுடன் பகிரப்பட்ட நிகழ்நேர காத்திருப்பு நேர தரவு இணைப்பும் சமூக வலைதளங்களில் பதிவிடப்படுகிறது.
முக அங்கீகார தொழில்நுட்பத்தை அடிப்படையாகக் கொண்ட பயோமெட்ரிக் முறையால் இயக்கப்பட்ட தடையற்ற பயண அனுபவமான டிஜியாத்ராவைப் பயன்படுத்த விமானப் பயணிகள் ஊக்குவிக்கப்படுகிறார்கள்.
நுழைவு வாயிலில் பயணிகள் விமான டிக்கெட் / போர்டிங் பாஸ் மற்றும் அடையாள சான்று ஆவணத்துடன் தயாராக இருக்க விழிப்புணர்வு சுவரொட்டி ஒட்டப்பட்டுள்ளது. பயணிகளுக்கு உதவ நுழைவு வாயிலில் தனி ஊழியர்கள் நிறுத்தப்பட்டுள்ளனர்.
மத்திய தொழில் பாதுகாப்புப் படை கூடுதல் பணியாளர்களை நியமிப்பது உறுதி செய்யப்பட்டுள்ளது.
சிசிடிவி மற்றும் கட்டளை மையம் மூலம் கண்காணித்தல்.
கூட்ட மேலாண்மைக்கு கவுன்ட் மீட்டரைப் பயன்படுத்துதல் போன்ற நடவடிக்கைகளும் மேற்கொள்ளப்பட்டுள்ளன.
ஜூலை, 2023 க்கான காத்திருப்பு நேரங்களின் அடிப்படையில், பாதுகாப்பு மற்றும் குடிவரவு சோதனைச் சாவடிகளில் காத்திருப்பு நேரம் வரும் மாதங்களில் சுமார் 10 நிமிடங்கள் இருக்கும் என்று எதிர்பார்க்கப்படுகிறது.
சிவில் விமானப் போக்குவரத்து அமைச்சகத்தின் இணை அமைச்சர் திரு வி.கே.சிங் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1947376
மத்திய அமைச்சரவை
பசுக்கள் அதன் சந்ததிப் பாதுகாப்பு மற்றும் வளர்ச்சிக்கான தேசிய காமதேனு அமைப்பை நிறுவுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை பசுக்கள் மற்றும் அதன் சந்ததி பாதுகாப்புக்கும் வளர்ச்சிக்கும் தேசிய காமதேனு அமைப்பை நிறுவுவதற்கு ஒப்புதல் அளித்துள்ளது.
நாட்டிலுள்ள கால்நடைகளைப் பாதுகாக்கவும், அதன் நலனைப் பேணவும், தேசிய காமதேனு அமைப்பு உதவும். முக்கியமாக உள்நாட்டு இன கால்நடைகளின் எண்ணிக்கையை அதிகரிக்கவும் இது உதவியாக இருக்கும்.
பெண்களுக்கும், விவசாயிகளுக்கும் இது பயனளிக்கும். பசுக்கள் இனப்பெருக்கம், சுற்றுச்சூழலுக்கு ஏற்ற உரம் மற்றும் எரிவாயு போன்ற துறைகளில் ஆய்வு மேற்கொண்டு வரும் மத்திய, மாநில அரசின் கீழ் செயல்படும் கால்நடை மற்றும் வேளாண் பல்கலைக்கழகங்களுடன் இணைந்து இந்த அமைப்பு செயல்படும்.
தேசிய காமதேனு அமைப்பு நிறுவப்படும் என்று மத்திய பட்ஜெட் 2019-20-ல் அறிவிக்கப்பட்டது குறிப்பிடத்தக்கது.
நிலக்கரி அமைச்சகம்
2023-24-ம் நிதியாண்டில் பொதுத்துறை நிலக்கரி, பழுப்பு நிலக்கரி நிறுவனங்களின் பசுமை நடவடிக்கைகள்
நிலக்கரி அமைச்சகத்தின் கீழ் உள்ள நிலக்கரி, பழுப்பு நிலக்கரி பொதுத்துறை நிறுவனங்கள் நாட்டின் அதிகரித்து வரும் எரிசக்தி தேவையை பூர்த்தி செய்வதற்காக பல ஆண்டுகளாக தங்கள் உற்பத்தி அளவை அதிகரித்து வருகின்றன. அத்துடன், சுரங்கம் தோண்டப்பட்ட பகுதிகளை மேம்படுத்துவது மற்றும் நிலக்கரி வயல்களைச் சுற்றியுள்ள பகுதிகளில் தோட்டம் அமைத்தல் போன்ற பல்வேறு பசுமை நடவடிக்கைகளை மேற்கொள்கின்றன. இதன் மூலம் உள்ளூர் சுற்றுச்சூழலில் அந்த நிறுவனங்கள் அக்கறை காட்டுகின்றன.
நிலக்கரி அமைச்சகத்தின் கீழ், நிலக்கரி மற்றும் பழுப்பு நிலக்கரி பொதுத்துறை நிறுவனங்கள் 2023-24 நிதியாண்டில் 50 லட்சத்துக்கும் மேற்பட்ட மரக்கன்றுகளை நடவுள்ளன. இந்த மரக்கன்றுகள் 2400 ஹெக்டேர் பரப்பளவில் நடவு செய்ய இலக்கு நிர்ணயிக்கப்பட்டுள்ளது. நிலக்கரி மற்றும் பழுப்பு நிலக்கரி பொதுத்துறை நிறுவனங்கள், 2023 ஆகஸ்ட் நிலவரப்படி 1117 ஹெக்டேர் நிலப்பரப்பில் 19.5 லட்சத்திற்கும் அதிகமான உள்நாட்டு மர இனங்களை நடவு செய்துள்ளன. நிலக்கரி மற்றும் பழுப்பு நிலக்கரி பொதுத் துறை நிறுவனங்கள் 2030 ஆம் ஆண்டிற்குள் நிலக்கரி வயல்கள் மற்றும் அதைச் சுற்றியுள்ள சுமார் 30,000 ஹெக்டேர் பரப்பளவை தோட்டக்கலை நடவடிக்கைகள் மூலம் பசுமையாக்கத் திட்டமிட்டுள்ளன.
நிலக்கரி, பழுப்பு நிலக்கரி பொதுத்துறை நிறுவனங்களால் மியாவாகி எனப்படும் அடர் காடுகள் நடவு முறை போன்ற புதுமையான தோட்டத் தொழில் நுட்பங்கள் பின்பற்றப்பட்டுள்ளன. ஜப்பானிய தோட்டக்கலை நுட்பமான மியாவாகி முறை, மோசமான அல்லது வறண்ட நிலத்தில் அடர்த்தியான காடுகளை விரைவாக உருவாக்க மிகவும் பயனுள்ள முறைகளில் ஒன்றாகும்.
நிலக்கரி சுரங்கம் மற்றும் பிற நடவடிக்கைகளால் பாதிக்கப்பட்ட நிலங்கள் உட்பட சேதமடைந்த நிலங்களை மீட்டெடுப்பதற்கான ஒரு முக்கிய முறையாக காடு வளர்ப்பு உள்ளது. இது மண் அரிப்பைத் தடுக்கவும், சிறந்த பருவநிலையை உறுதிப்படுத்தவும், வனவிலங்குகளைப் பாதுகாக்கவும், காற்று மற்றும் நீரின் தரத்தை மேம்படுத்தவும் உதவுகிறது.
பாதுகாப்பு அமைச்சகம்
லக்னோவில் பாதுகாப்பு தொழில்நுட்பம் மற்றும் சோதனை மையம், பிரம்மோஸ் தயாரிப்பு மையத்திற்கு பாதுகாப்பு அமைச்சர் அடிக்கல் நாட்டினார்.
பாதுகாப்பு அமைச்சர் திரு. ராஜ்நாத் சிங், உத்தரப் பிரதேசத்தின் லக்னோவில் பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ-வின் பாதுகாப்பு தொழில்நுட்பம் மற்றும் சோதனை மையம், பிரம்மோஸ் தயாரிப்பு மையத்திற்கு இன்று அடிக்கல் நாட்டினார். இந்த நிகழ்ச்சிக்கு உ.பி. மாநில முதலமைச்சர் திரு. யோகி ஆதித்யநாத் முன்னிலை வகித்தார். உத்தரப் பிரதேசத்தில் பாதுகாப்பு மற்றும் விமானவெளி உற்பத்தி தொகுப்புகளை மேம்படுத்தும் வகையில், சுமார் 22 ஏக்கர் பரப்பளவில் இது உருவாகிறது.
பிரம்மோஸ் ஏரோஸ்பேஸ் அறிவித்துள்ள பிரம்மோஸ் தயாரிப்பு மையம் நவீன தொழில்நுட்பத்துடன் 200 ஏக்கர் பரப்பளவில் உருவாகிறது. அடுத்த தலைமுறை புதிய பிரம்மோஸ் –என்ஜி ஏவுகணையைத் தயாரிக்கும் வகையில் , அடுத்த இரண்டு மூன்று ஆண்டு காலத்தில் இம்மையம் உருவாகி விடும். ஆண்டுக்கு 80 முதல் 100 பிரம்மோஸ்-என்ஜி ஏவுகணைகளைத் தயாரிக்கும் திறனை இது பெற்றிருக்கும்.
டிஆர்டிஓ மற்றும் பிரம்மோஸ் ஏரோஸ்பேஸ் விஞ்ஞானிகள் மற்றும் பொறியாளர்களைப் பாராட்டிய திரு. ராஜ்நாத் சிங், இந்த இரண்டு மையங்களும் தேசிய பாதுகாப்பிலும், பாதுகாப்பு உற்பத்தியிலும், உ.பி.யின் பொருளாதாரத்திலும் முக்கிய பங்கு வகிக்கும் என்று நம்பிக்கை தெரிவித்தார். பிரதமர் திரு. நரேந்திர மோடியின் தொலைநோக்கான தற்சார்பு இந்தியா-வை எட்ட இது பெரிதும் உதவும் என்று அவர் கூறினார். இளைஞர்களுக்கு வேலைவாய்ப்பு வழங்குவதன் மூலம், வருமானம் பெருக வழி ஏற்படும் என்றும் அவர் கூறினார்.
மேலும் கூடுதல் தகவல்களுக்கு ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1785316
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசின் சிவில் ஓய்வூதியதாரர்கள் மின்வழி ஓய்வூதியம் வழங்கு ஆணையை டிஜி லாக்கரில் பாதுகாப்பாக வைத்துக்கொள்ளும் வசதி
காம்ப்ட்ரோலர் ஜெனரல் ஆஃப் அக்கவுண்ட்ஸ்  அமைப்பின் பி எஃப் எம் எஸ் செயலி மூலம் பிறப்பிக்கப்படும் ஓய்வூதிய வழங்கு ஆணைகளை டிஜி லாக்கருடன் இணைக்க ஓய்வூதியம், ஓய்வூதியதாரர்கள் நலனுக்கான துறை முடிவு செய்துள்ளது.
ஓய்வூதியதாரர்கள் தங்களது டிஜிலாக்கர் கணக்கிலிருந்து தங்களது சமீபத்திய ஓய்வூதிய ஆணையை எப்போது வேண்டுமானாலும் பிரதி எடுத்துக் கொள்ளலாம். ஓய்வூதியதாரர்கள் தங்களது டிஜிலாக்கரில் தங்களது ஓய்வூதிய வழங்கு ஆணைகளை நிரந்தரமாக ஆவணப்படுத்திக் கொள்ள இது வகை செய்யும். 2021-22 ஆம் ஆண்டுக்குள் சிவில் அமைச்சகங்கள் இந்த அமைப்பை ஏற்படுத்த வேண்டுமென்று இலக்கு நிர்ணயிக்கப்பட்டிருந்தது. பெருந்தொற்று காரணமாக இந்தப்பணியை இத்துறை குறிப்பிட்ட காலத்திற்கு முன்னதாகவே செய்து முடித்துவிட்டது.
இந்த வசதி பவிஷ்யா மென்பொருள் உதவியுடன் உருவாக்கப்பட்டுள்ளது. இந்த மென்பொருள் ஓய்வூதியதாரர்களுக்கான ஒற்றைச்சாளரத் தளமாக இயங்கும். ஓய்வூதியம் நடைமுறைப்படுத்துவது முதல் அதன் இறுதிக் கட்டம் வரை அனைத்துப் பணிகளையும் இந்தத் தளம் மேற்கொள்ளும். பவிஷ்யா மென்பொருள், ஓய்வு பெறவுள்ள ஊழியர்களுக்கு உதவும் வகையில் அவர்களது டிஜிலாக்கர் கணக்கை, அவர்களது பவிஷ்யா கணக்குடன் இணைக்க உதவும். அவர்களது மின் பி பி ஓ விவரங்களை எளிதில் பெறவும் இது உதவும்.
(Visitor Counter : 162
பிரதமர் அலுவலகம்
துவாரகா சாரதா பீட சங்கராச்சாரியார் சுவாமி ஸ்வரூபானந் சரஸ்வதி மறைவுக்குப் பிரதமர் இரங்கல் தெரிவித்துள்ளார்
துவாரகா சாரதா பீட சங்கராச்சாரியார் சுவாமி ஸ்வரூபானந் சரஸ்வதி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
ட்விட்டர் செய்தியில் பிரதமர் கூறியிருப்பதாவது:
"துவாரகா சாரதா பீட சங்கராச்சாரியார் சுவாமி ஸ்வரூபானந் சரஸ்வதி மறைவு மிகவும் வருத்தமளிக்கிறது. இந்த சோகமான தருணத்தில் அவரைப் பின்பற்றுவோருக்கு எனது இரங்கல்கள். ஓம் சாந்தி!"
ஊரக வளர்ச்சி அமைச்சகம்
கொவிட்-19 பெரும்பரவல் நோயைத் தொடர்ந்து, மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கூலித்தொகையை உயர்த்தியது அரசு, சராசரி உயர்வு ரூ.20
மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கூலித்தொகை, பொருள் நிலுவைகளுக்காக ரூ 4,431 கோடியை மாநிலங்கள்/யூனியன் பிரதேசங்களுக்கு ஊரக வளர்ச்சி அமைச்சகம் இந்த வாரம் வழங்கியது
கொவிட்-19 பெரும்பரவல் நோயைத் தொடர்ந்து, மாநில அரசுகளோடு நெருங்கிய தொடர்பில் இருந்து, இந்திய அரசின் ஊரக வளர்ச்சித்துறை பல்வேறு நடவடிக்கைகளை எடுத்துள்ளது. இந்திய அரசின் ஊரக வளர்ச்சித்துறையால் மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் கூலித்தொகை உயர்த்தப்பட்டு, 1 ஏப்ரல், 2020இல் இருந்து அமலுக்கு வருகிறது. தேசிய சராசரி உயர்வு ரூ.20 ஆகும். எஸ்.சி., எஸ்.டி., மற்றும் பெண்கள் தலைமையேற்றுள்ள குடும்பங்களும், சிறு மற்றும் விளிம்பு நிலை விவசாயிகளும், மற்றும் இதர ஏழைக் குடும்பங்களும் நேரடியாகப் பயன்பெறும் வகையில் தனிப்பட்ட வளர்ச்சி சார்ந்த வேலைகளை முன்னெடுப்பதே மகாத்மா காந்தி தேசிய ஊரக வேலைவாய்ப்பு உத்தரவாதத் திட்டத்தின் நோக்கமாகக் கருதலாம். ஆனால், பொது முடக்கத்தின் விதிகள் மீறப்படாமல் இருப்பதற்கும், சமுக இடைவெளிக் கோட்பாடுகள் கட்டாயமாகக் கடைப்பிடிப்பதை உறுதி செய்வதற்கும் மாநில அரசு மற்றும் மாவட்ட அதிகாரிகளின் நெருங்கிய ஆலோசனையும் வழிகாட்டுதலும் தேவைப்படுகிறது.
கூலித்தொகை மற்றும் பொருள் நிலுவைகளைச் செலுத்த ஊரக வளர்ச்சி அமைச்சகம் முன்னுரிமை அளித்து வருகிறது. நடப்பு நிதி ஆண்டின் நிலுவைகளை பைசல் செய்ய ரூ 4,431 கோடி மாநிலங்கள்/யூனியன் பிரதேசங்களுக்கு இந்த வாரம் வழங்கப்பட்டுள்ளது. மேலும், மிச்சமிருக்கும் இப்படிப்பட்ட செலவுகளுக்காக 2020-21ஆம் ஆண்டின் முதல் தவணையோடு சேர்த்து 15 ஏப்ரல் 2020க்குள் நிதி வழங்கப்படும். ஆந்திரப்பிரதேச மாநில அரசுக்கு ரூ.721 கோடி வழங்கப்பட்டுள்ளது.
குடியரசுத் தலைவர் செயலகம்
குடியரசுத் தலைவர் மாளிகையில் ஆரோக்கிய வனத்தை குடியரசுத்தலைவர் திறந்து வைத்தார்
குடியரசுத் தலைவர் மாளிகை வளாகத்தில் புதிதாக அமைக்கப்பட்டுள்ள ஆரோக்கிய வனத்தை பிரதமர் திரு நரேந்திர மோடி முன்னிலையில், குடியரசுத்தலைவர் திரு ராம் நாத் கோவிந்த், இன்று  திறந்துவைத்தார்.
6.6 ஏக்கர் பரப்பளவில் பரந்து விரிந்த இந்த ஆரோக்கிய வனம், யோக முத்ரா செய்யும் மனிதன் அமர்ந்துள்ளது போன்ற வடிவத்தில் உருவாக்கப்பட்டுள்ளது. ஆயுர்வேத சிகிச்சையில் பயன்படுத்தப்படும் சுமார் 215 வகையான மூலிகைகள் மற்றும் தாவரங்கள், இந்த வனத்தில் நடப்பட்டுள்ளன. இது தவிர நீருற்றுகள், தண்ணீர் வாய்க்கால்கள், தாமரைக்குளம் மற்றும் காட்சிமுனை போன்ற சிறப்பு அம்சங்கள் இந்த ஆரோக்கிய வனத்தில் இடம் பெற்றுள்ளன.
ஆயுர்வேத தாவரங்களின் முக்கியத்துவம் மற்றும் மனித உடலில் அது ஏற்படுத்தக் கூடிய விளைவுகள் குறித்து எடுத்துரைக்கும் நோக்கில் இந்த ஆரோக்கிய வனம் உருவாக்கப்பட்டுள்ளது.
இந்த வனம் தற்போது பொதுமக்களின் பார்வைக்குத் திறக்கப்பட்டுள்ளது.
-------
(Visitor Counter : 185
பிரதமர் அலுவலகம்
தந்தேராஸ் திருநாளுக்கு பிரதமர் வாழ்த்து
தந்தேராஸ் திருநாளை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார். அவர் பகிர்ந்துள்ள டிவிட்டர் பதிவில், `பகவான் தன்வந்திரி ஒவ்வொருவரின் வாழ்க்கையிலும் மகிழ்ச்சியையும், வளத்தையும், நல்வாய்ப்புகளையும், சிறந்த ஆரோக்கியத்தையும் கொண்டு வரட்டும்’ என்று கூறியுள்ளார்.
(
மின்னணு மற்றும் தகவல் தொழில்நுட்பம்
2021 அக்டோபர் 28 முதல் 31 வரை ‘ஆதார் ஹாக்கத்தான்-2021’-ஐ உடாய் நடத்தவுள்ளது
2021 அக்டோபர் 28 முதல் 31 வரை ‘ஆதார் ஹாக்கத்தான்-2021’-ஐ உடாய்  நடத்தவுள்ளது. இந்தியாவின் 75-வது சுதந்திர தினத்தை கொண்டாடும் விடுதலையின் அம்ரித் மகோத்சவத்தின் ஒரு பகுதியாக நடத்தப்படும் இந்த போட்டியின் நோக்கம், இந்திய இளைஞர்களிடையே புதுமைகளுக்கான கலாச்சாரத்தை அடையாளப்படுத்துவதாகும்.
புதுமைகள் என்பது ஒரு வார்த்தையோ நிகழ்ச்சியோ கிடையாது, அறிவு என்பது சக்தியாகவும், புதுமைகள் என்பது வளர்ச்சியின் உந்துசக்தியாகவும் இருக்கும் காலகட்டத்தில் அது ஒரு தொடர்ந்து நடக்கும் செயல்முறை என்று பிரதமர் திரு நரேந்திர மோடி குறிப்பிட்டது நினைவிருக்கலாம்.
பதிவு மற்றும் சரிபார்த்தல் என்பது இந்த ஹாக்கத்தானின் மையக்கருவாகும். நாடெங்கிலும் உள்ள முன்னணி பொறியியல் கல்லூரிகளில் இருந்து இருந்து 2700-க்கும் அதிகமான மாணவர்கள் இதில் கலந்து கொள்ள பதிவு செய்துக் கொண்டுள்ளனர். நிபுணர்களை உறுப்பினர்களாக கொண்ட நடுவர் குழு ஒன்று மதிப்பீடுகளை செய்யும். வெற்றி பெற்ற அணிக்கு நிபந்தனைகளுக்கு உட்பட்டு பணி வழங்கபப்டும்.
ஹாக்கத்தான் குறித்து பேசிய உடாய் தலைமை செயல் அதிகாரி திரு சௌரப் கார்க், ஆதார் சேவைகளுக்கு பயனுள்ள வகையில் சிறப்பான புதுமைகளை மாணவர்கள் உருவாக்குவார்கள் என்று நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766521
-----
(Visitor Counter : 251
சுகாதாரம் மற்றும் குடும்ப நலத்துறை அமைச்சகம்
நோவல் கொரோனா வைரஸ்  குறித்து எடுக்கப்படும் நடவடிக்கைகள், கூடுதல் தயாரிப்புகள் பற்றி டாக்டர் ஹர்ஷ்வர்தன் ஆய்வு செய்தார்
“அர்ப்பணிப்பு நிறைந்த குழுக்கள் தனிமைப்படுத்தப்படும் இடங்களைப் பார்வையிட்டு தொடர்ச்சியான முறையில், மதிப்பீடு செய்வதோடு கண்காணித்தும் வருகின்றன”’
மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ்வர்தன் தலைமையில் புதுதில்லியில் இன்று உயர்நிலை ஆய்வுக் கூட்டம் நடைபெற்றது. இதில் அமைச்சகத்தின் மூத்த அதிகாரிகள், சஃப்தர்ஜங், டாக்டர் ஆர் எம் எல் மருத்துவமனை, எய்ம்ஸ் போன்ற மத்திய அரசு மருத்துவமனைகளின் இயக்குநர்கள், மருத்துவர்கள் கலந்து கொண்டனர்.
இந்தக் கூட்டத்தில் மத்திய நிலையிலும், மாநிலங்கள் அளவிலும், பல்வேறு அமைச்சகங்கள், வெளிநாடுகளில் உள்ள இந்திய தூதரகங்கள் நெருக்கமான ஒத்துழைப்புடன் மேற்கொண்டு வரும் பல்வேறு நடவடிக்கைகள் பற்றி மத்திய சுகாதார அமைச்சரிடம் எடுத்துரைக்கப்பட்டது. கோவிட் 19-யைக் கட்டுப்படுத்துதல் மற்றும் நிர்வகித்தலுக்கான தயாரிப்புப் பணிகளுக்காகவும், நோய்த் தொற்றைத் தீவிரமாகக் கண்டறிதல் மற்றும் கண்காணிப்பதற்காகவும் மாநிலங்களை அவர் பாராட்டினார்.
புறநோயாளிப் பிரிவுகள், பரிசோதனை சாதனங்கள் இருப்பு, ஊழியர் பாதுகாப்பு சாதனங்கள், மருந்துகள், போதிய அளவில் தனிமைப்படுத்தும் வார்டுகள் போன்றவை பற்றிய மருத்துவமனை நிர்வாகத்தின் தயாரிப்புப் பணிகளையும் அவர் ஆய்வு செய்தார். சுகாதாரப் பணியாளர்கள் அனைவருக்கும் பாதுகாப்பு வசதிகளைப் போதிய அளவு உறுதி செய்ய மருத்துவமனைகளுக்கு அவர் உத்தரவிட்டார். தனிநபர் பாதுகாப்பு சாதனங்கள், முகக்கவசங்கள், கைகழுவும் கிருமிநாசினிகள், கையில் பிடித்து சோதனை செய்யும் தெர்மாமீட்டர்கள் போன்றவை போதிய அளவு கொள்முதல் செய்யப்பட்டு தேவைக்கேற்ப சம்பந்தப்பட்ட இடங்களில் கிடைக்கச் செய்திருப்பதாகவும், எதிர்காலத்தில் ஏற்படும் தேவையை எதிர்கொள்ள இருப்பு வைக்கப்பட்டிருப்பதாகவும் அமைச்சருக்குத் தெரிவிக்கப்பட்டது.
விமான நிலையங்கள் / மற்ற முக்கியமான போக்குவரத்து முனையங்கள் உள்ளிட்டவற்றிலிருந்து பிரித்துக் கொண்டு வரப்படும் பயணிகள், தனிமைப்படுத்தும் இடங்களுக்கு அவர்களை அழைத்துச் செல்ல போக்குவரத்து ஏற்பாடுகள் பற்றிய முழுமையான விவரங்களையும் டாக்டர் ஹர்ஷ்வர்தன் ஆய்வு செய்தார். தனித்து வைக்கப்படும் இடங்களில் தேவையான சாதனங்கள் மற்றும் இடவசதியை உறுதிசெய்ய, இவற்றைத் தொடர்ச்சியாக சோதிக்கவும், கண்காணிக்கவும் நியமிக்கப்பட்ட குழுக்களுக்கு அவர் உத்தரவிட்டார். இவற்றைப் பயன்படுத்தும் நோக்கத்துடன் ஒவ்வொரு நாளும் தாம் ஆய்வு செய்யவிருப்பதாகவும் அவர் கூறினார். சம்பந்தப்பட்ட மாநிலங்கள் / யூனியன் பிரதேசங்களில் உள்ள நிலைமை குறித்தும் அவர் ஆய்வு செய்தார்.
நெருக்கடி நிர்வாகத்தின் கருவியாக உள்ள தகவல் தொடர்பின் முக்கியத்துவம் பற்றி குறிப்பிட்ட டாக்டர் ஹர்ஷ்வர்தன், தடுப்பு நடவடிக்கைகள், கற்பிதங்களை உடைத்தல், வழிகாட்டுதல்கள், அறிவுரைகள், பரிசோதனை நிலையங்கள் பற்றிய தகவல்களை மக்களுக்குத் தெரிவித்தல் போன்ற பலவகையான அம்சங்களில் கவனம் செலுத்தி பன்முக ஊடகத் தகவல் பிரச்சாரம் செய்வதற்கு அறிவுறுத்தினார்.
PIB Headquarters
கொவிட்-19 - பிஐபி செய்தித் தொகுப்பு
29.04.2020
- உள்நாட்டு விமானப் போக்குவரத்து அமைச்சகம்
- வணிகம் மற்றும் தொழில்துறை அமைச்சகம்
- மின்னணு மற்றும் தகவல் தொழில்நுட்பம்
- உணவுப் பதப்படுத்துதல் தொழிற்சாலைகள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- அறிவியல் மற்றும் தொழில்நுட்பத்துறை
- சமூக நிதி மற்றும் அதிகாரமளித்தல் அமைச்சகம்
(